એક કેન્ડલ લાઈટ ડીનર, કદાચ એક વેકેશન, કે ઘણું બધું ધ્યાન આપવું, સહાનુભુતિ, સમજણ, માફી, સલામતી, સહવાસ, વફાદારી, કટિબદ્ધતા અને કદર – આપણામાંના મોટાભાગના લોકો પ્રેમને આ રીતે જોતાં હોય છે. આપણામાંના ઘણાં બધાં લોકો એવું પણ માનતાં હોય છે કે પ્રેમમાં તમે હંમેશાં સલામતી અનુભવો છો, તમારી જરૂર હોય એવું અનુભવો છો, ખુશી, હુંફ, અને સંપૂર્ણતા અનુભવો છો. કે સામેની વ્યક્તિ હંમેશાં તમારો પ્યાલો ભરેલો રાખવાં માટે તૈયાર હશે. (જાણે કે તે કોઈ ખાલી પ્યાલા ભરવાની નોકરી કરતો નોકર કેમ ન હોય). આ બધું શક્ય છે જેમ કે તમે જાણો જ છો, પરંતુ બધા સમય માટે નહિ.